ปัจจัยความเสี่ยง

1. ความเสี่ยงจากการแข่งขันของผู้ผลิตรายใหม่

เนื่องจากในปัจจุบัน
ได้มีกลุ่มผู้ประกอบการรายใหม่ที่มีความสัมพันธ์หรือเกี่ยวข้องกับบริษัทรถยนต์ได้เข้ามาตั้งโรงงานผลิตสินค้า
รวมถึงการแข่งขันของผู้ผลิตในต่างประเทศที่นำเข้ามาในประเทศ ซึ่งจากนโยบายการลดภาษีของ
AFTA และจากการเจรจาทวิภาคีเกี่ยวกับ AFTA กับประเทศต่าง โดยเฉพาะกับประเทศจีน
ซึ่งจะทำให้ภาวะการแข่งขันมีความรุนแรงขึ้น แต่เนื่องจากความได้เปรียบของบริษัทในด้านชื่อเสียง
ประสบการณ์ ต้นทุน ความสามารถในการตอบสนองความต้องการของลูกค้า
ได้อย่างรวดเร็วและเป็นที่พึ่งพอใจ รวมทั้งความสัมพันธ์ที่ดีกับลูกค้ามาเป็นเวลานาน
ทำให้การแข่งขันจากผู้ผลิตรายใหม่และผู้นำเข้าไม่มีผลต่อการดำเนินงานเดิมของบริษัทมากนักและโอกาสที่รายใหม่จะเข้ามาในตลาดนี้ค่อนข้างน้อย

2. ความเสี่ยงจากยอดขายรถยนต์ที่เป็นลูกค้าของบริษัท

ลูกค้าที่เป็นโรงงานประกอบรถยนต์ รวมทั้งรถยนต์นำเข้า ของบริษัทโดยมากจะเป็นรถยุโรป
ซึ่งรถยุโรปโดยมากจะเป็นรถยนต์หรูหรา มีราคาแพง ถ้าในช่วงภาวะเศรษฐกิจไม่ดี
ยอดขายรถยุโรป จะลดลงซึ่งมีผลทำให้ยอดขายของบริษัทฯ ลดลงตามไปด้วย
ซึ่งเกิดอยู่ในภาวะปัจจุบัน อย่างไรก็ดี บริษัทฯ ได้พยายามหาตลาดด้านอื่นทดแทน เช่น
เครื่องปรับอากาศในอาคาร และการขายต่างประเทศ เป็นต้น

3.  ความเสี่ยงเกี่ยวกับราคาวัตถุดิบ

วัตถุดิบหลัก ของบริษัทฯ คือ ทองแดง และอลูมิเนียม มีลักษณะเป็นสินค้า Commodity
ซึ่งจะมีการเปลี่ยนแปลงในระดับราคาอยู่ตลอดเวลา ยากแก่การประมาณการณ์ ดังนั้น บริษัทฯ
จึงดำเนินการป้องกันความเสี่ยงดังกล่าวด้วยการทำสัญญาซื้อขายวัตถุดิบล่วงหน้า
โดยการกำหนดปริมาณ ราคาล่วงหน้าไว้เป็นจำนวนเงินที่แน่นอน
หรือกำหนดระยะเวลาข้างหน้าจะมีการซื้อขายกันในราคาที่กำหนดราคา
เพื่อลดความเสี่ยงและสามารถทราบต้นทุนที่แน่นอนได้

4. ความเสี่ยงเกี่ยวกับการเปลี่ยนแปลงการใช้สารให้ความเย็น

ปัจจุบัน รถยนต์รุ่นใหม่ เริ่มหันมาใช้น้ำยา R134 A ที่มีสาร HFCs (Hydrogen Fluorine
Carbon) แทนน้ำยาเก่า คือ R12 ที่มีสาร CFCs (Chlorine Fluorine Carbon)
ซึ่งเป็นสารเคมีที่ทำลายชั้นบรรยากาศของโลก ในส่วนของบริษัทฯ
ได้เตรียมพร้อมสำหรับการเปลี่ยนแปลงไว้แล้ว โดยลูกค้ารถยนต์ยุโรป บริษัทฯ
เปลี่ยนระบบเครื่องปรับอากาศที่จำหน่ายให้แก่โรงงานประกอบรถยนต์เป็นระบบใหม่ที่สามารถรองรับกับน้ำยา
R134A ได้ ส่วนในตลาดทั่วไป บริษัทฯ ก็สามารถพัฒนาจนผลิตภัณฑ์ของบริษัทฯ
สามารถใช้ได้กับทั้งน้ำยา R134A และน้ำยา R12 ได้ โดยชิ้นส่วนบางชิ้นที่บริษัทฯ
ไม่สามารถผลิตได้ บริษัทฯ สามารถหาผู้ผลิตที่สามารถจำหน่ายสินค้าให้แก่บริษัทฯ ได้ทันที

5. ความเสี่ยงเกี่ยวกับการพึ่งพิงผู้จัดจำหน่ายวัตถุดิบน้อยราย

วัตถุดิบหลักในการผิตของบริษัท คือ ท่อทองแดง และอลูมิเนียม โดยบริษัท
ซื้อท่อทองแดงจากผู้ผลิตในประเทศเพียง 2 ราย และสั่งซื้อ
อลูมิเนียมจากผู้ผลิตในประเทศเพียงรายเดียว บริษัทฯ
ตระหนักถึงความเสี่ยงจากการพึ่งพิงผู้จัดจำหน่ายวัตถุดิบน้อยราย โดยบริษัทฯ
ได้มีการหาช่องทางจัดหาวัตถุดิบจากต่างประเทศและมีการสั่งเข้ามาเพื่อทดสอบคุณภาพและทดลองการผลิตเป็นระยะ
แม้ว่าราคาต้นทุนอาจจะยังสูงกว่าการซื้อในประเทศอยู่บ้าง
แต่ก็ยังเป็นช่องทางสำหรับความเสี่ยงที่อาจเกิดขึ้นจากผู้ผลิตรายใหญ่ในประเทศ
และบริษัทก็ได้รักษาความสัมพันธ์อัดีกับผู้จัดจำหน่ายท่อทองแดงและอลูมิเนียมในประเทศ
เนื่องจากติดต่อทำธุรกิจกันมานานมากกว่า 10 ปี

6. ความเสี่ยงด้านการเงิน

บริษัท
ไม่มีนโยบายประกอบธุรกรรมตราสารทางการเงินนอกงบดุลที่เป็นตราสารอนุพันธ์เพื่อการเก็งกำไรหรือการค้า

5.1 ความเสี่ยงด้านอัตราดอกเบี้ย

ความเสี่ยงด้านอัตราดอกเบี้ย คือ ความเสี่ยงที่มูลค่าของเครื่องมือทางการเงินจะเปลี่ยนแปลงไป
เนื่องจากการเปลี่ยนแปลงอัตราดอกเบี้ยในตลาด

บริษัทฯ มีเงินกู้ยืมระยะยาวจากสถาบันการเงินในจำนวนที่มีสาระสำคัญ บริษัทฯ
จึงมีความเสี่ยงเกี่ยวกับอัตราดอกเบี้ยในกรณีที่อัตราดอกเบี้ยงสูงขึ้น
ซึ่งตามแผนฟื้นฟูกิจการจะมีผลเป็นอัตราดอกเบี้ย MLR ในปี 2549 เป็นต้นไป

2.  ความเสี่ยงด้านอัตราแลกเปลี่ยน

ณ วันที่ 31 ธันวาคม 2547 บริษัทฯ ไม่มีเครื่องมือทางการเงินที่เป็นเงินตราต่างประเทศ
ที่มีสาระสำคัญ

ปัจจุบัน บริษัทฯ ได้แปลงเงินกู้สกุลเงินต่างประเทศเป็นเงินบาททั้งหมด จึงไม่มีปัจจัยความเสี่ยง
เรื่อง อัตราแลกเปลี่ยน

บริษัทฯ มีการนำเข้าวัตถุดิบจากต่างประเทศ บางส่วน ซึ่งส่วนใหญ่ บริษัทฯ
สามารถซื้อวัตถุดิบได้จากในประเทศ ซึ่งอาจมีความเสี่ยงจากผลขาดทุนจากอัตราแลกเปลี่ยน
แต่อย่างไรก็ดี บริษัทฯ ก็มียอดขายต่างประเทศด้วย